  Майя Бывальцева 2-12 пӧсьтолэзе Башкириысь Татышлы ёросын Москваысь кылчиослэн экспедицизы ужа. Кызьы вераз ивортодэтъя «Удмуртия» агентстволы группалэн кивалтӥсез, Россиысь тодосъя академилэн Ӟуч кылъя В. В. Виноградов нимо институтысь тодосъя ӧнерчи, кылосбур тодосъя кандидат Егор Кашкин, МГУ-лэн экспедициез Россиысь фундаметальной эскеронъёсъя фондлэн грантэз чотын радъяське. Солэн верамезъя, кылчиос нырысь ик Кызыл-Яр но Ивановка гуртъёсын ужало, озьы ик Выльгурт но Улысь Балтач черкогуртъёсы вуылӥзы. Татын милям удмурт кыллэсь фонетиказэ, кылрадъянзэ но кылтӥрлыксэ котыр ласянь эскереммы поттэ, люкам материалэз туала кылрадъян теорилэн азинсконъёсыныз но дуннеысь мукет кылъёсъя ужъёсын ӵошатон вылысь. Та уж Москваысь М. В. Ломоносов нимо кун университетлэн кылосбуръя факультетысьтыз теоретической но прикладной лингвистикая кафедраен 1967-тӥ арысен ортчытъяськись экспедициослэсь ужзэс азьланьтэ Егор Кашкин, кылчиослэн группаенызы кивалтӥсьТодосчилэн кылъёсызъя, Башкириысь удмуртъёс рос-прос эскерымтэ на, соин ик соос отчы вуизы. Соослэн вераськетсы рос-просгес возьматэмын Анна Байдуллиналэн поттымтэ магистр диссертацияз (Тарту, 2003), но тросэз ужпумъёс отын мур возьматымтэ (куд-огез 2003-тӥ арын возьматэмын луыны уг но быгато вал, угось лингвистикая теорилэн со ӧръёсыз берлогесз азинскизы). Диалектолгияя атласын кылтӥрлыкъя кӧня яке веранъёс вань, В. К. Кельмаковлэн но Р. Ш. Насибуллинлэн кӧня ке ужъёссы вань, но оглом соослэн вераськетсы сярысь, литература кылэн ӵошатыса, ӧжытгес тодмо Егор Кашкин, кылчиослэн группаенызы кивалтӥсьТодосчи верамъя, али соос пичи группаен гинэ тодматскон вылысь лыктӥзы: интыысь улӥсьёсын тодматскыны, кылъя югдурез но улон-вылон луонлыкъёссэс дунъяны, фонетикаез эскерон вылысь куараосты но текстъёсты ӧнерлыко аудиотехникае гожтыны. Оскиськомы, азьланяз та ужез паськытгес но мургес азьланьтыны луоз Егор Кашкин, кылчиослэн группаенызы кивалтӥсьМоскваысь кылчиос Татышлы ёросысь Историяя но лулчеберетъя удмурт центрын Фото: vk.com (Удмуртский историко-культурный центр) © Экспедицилы йылпумъянъёсъя тодосъя ужъёс поттыны чаклало. Мар со луоз, али вазь на вераны. Мокша кылэз эскеронъёсъя, кылсярысь, грамматикая монография поттӥзы. Ямало-Ненец автоном округе ветлэмзы бере – коми-ижем кыллюкам но улосвылысь кыл кусыпъёсъя монография. Озьы ик тодосчиос текстъёсын электрон бичетъёс кылдытъяло. Егор Кашин верамъя, таиз ӵектоссыя мукет ёросъёсысь удмуртъёс доры ветлыны али уг чаклало, «азьланяз – учком». 2003-тӥ арысен Москваысь кылчиос Удмуртиын бесерманъёслэсь кылзэс (удмурт кыллэсь бесерман верськетсэ) эскеро.  Тегъёс: Москва Башкирия удмуртъёс удмурткыл Тодос  